Source: https://noradamian.wordpress.com/2010/03/11/campionatul-national-de-dus-cu-presulvictor-ponta-personal-best/
Timestamp: 2020-08-09 06:25:53+00:00

Document:
Campionatul naţional de dus cu preşul:Victor Ponta, personal best | Drumul spre Mirhinia
Campionatul naţional de dus cu preşul:Victor Ponta, personal best
11 martie 2010 at 14:00 noradamian	51 comentarii
Şi acum se laudă Năstase cu aportul guvernului pesedist din 2000-2004 la admiterea României în Uniunea Europeană. Şi pe bună dreptate. Respectabilul demnitar dâmboviţean, a făcut tot posibilul să-i încânte pe mai marii Uniunii pentru a obţine râvnitul permis de afiliere a ţării la civilizatul club. Numai că funcţionarii cu gulere scrobite de la Bruxelles, fie habar n-aveau că respectuoasele temenele au scopul de a masca adevărata agendă a cumetrilor roşii, fie că nu credeau că aşa ceva e posibil, sau, poate, s-au lăsat seduşi pe alte căi. Indiferent de ce şi cum, până la urmă Uniunea a acceptat cu păguboasă bunăvoinţă aranjamentele oculte, vizibile şi din cosmos, de ocupare a posturilor cheie din justiţie de către magistraţi devotaţi reaşezatei nomenklaturi comuniste cu un CSM menit să blocheze independenţa judiciară, un ICCJ în relaţii de „serviciu” cu interlopi notorii, toate astea ştampilate ca „reformare” în justiţia română. Cum în 2004 „generaţia clocită” ieşită de ceva timp din ouă îşi făcea, deja, reclamă ,”piuitul micului tupeist” rezonând perfect, încă de atunci, cu cotcorozelile bătrânilor pesedişti, premierul de Cornu îşi propulsă favoritul direct la controlul deturnărilor de fonduri de preaderare de la UE. Reclamaţiile ulterioare de la OLAF privind bănetul european intrat în averile unor grei ai partidului nici că puteau avea un apărător mai bun. Inspectorii au fost întorşi din drum, lămuriţi rapid că n-au niciun motiv să continue cercetările. Cu aceste dovezi incontestabile de fidelitate şi pricepere depuse la banca viitorului său politic, abilul „Che” avea poarta deschisă spre o carieră de top, mai ales că, sub ministeriatul Monicăi Macovei, greii avuseseră oarece probleme cu digestia. La capătul a patru ani de boicotat reforma Macovei, după serviciile unanim apreciate în efortul de suspendare a preşedintelui Băsescu, clona pesedistă a lui bombo-titulescu confirmă aşteptările într-atât, încât putea să pledeze cu succes pentru orice aberaţie în folosul clanului şi al său personal. Nu-i de mirare că propunerea ca avocaţii parlamentari să NU acorde asistenţă juridică în cauzele penale de competenţa DIICOT a fost făcută KO de „partidul juriştilor” legislatori. O „victorie”prin care aleşii barourilor şi avocaţii parlamentului şi-au consfinţit astfel „dreptul” de a apăra infracţiuni contra siguranţei statului, corupţie etc, o anomalie, sursă de corupţie, neadmisă niciunde-n lume într-un stat de drept. E drept, destui infractori bănoşi aparţin cercului de valori al proaspătului ales al social democraţilor.
Entry filed under: 7301634. Tags: abilul Che, aleşii baroului, infractori bănoşi, micul tupeist, OLAF.
Tragedia greacă continuă şi astăzi (2)	“Valori naţionale şi europene”
1. luminita | 11 martie 2010 la 15:02
Salut Nora si bine te-ai intors in gradina !
Citisem undeva ca micul Partzulescu a consemnat cu manutza lui acum doi ani in declaratia de avere ca a inregistrat venituri de 250 . 000 de euro.
Doar intr-un an.
Si pe persoana fizica de avocat al diavolilor .
Daca si el poate face un sfert de milion de euro intr-un singur an inchipuie-ti cat fac barosanii pese2.
2. noradamian | 11 martie 2010 la 15:11
luminita, servus, bine v-am regasit sanatosi si voiosi 🙂
Misterioase sunt sursele de venit ale alesilor si servitorilor lor, dar in ce-l priveste pe pârtulescul cel mic, grosul bănetului îi vine exact din onorariul de avocat parlamentar , acum si sef de partid. Vorba aia: furt din furt te face sef 😦
3. Creanga | 11 martie 2010 la 15:40
Nora, bine ai venit!
Ai cumva recomandare
Pentru festival cazare?
4. amanda13 | 11 martie 2010 la 15:45
grotesca pur si simplu auto-asocierea cu Guevara, insa ar fi trebuit sa mai ceteasca prin manualele de istorie – idolul sau nu a trat prea mult 😀
5. noradamian | 11 martie 2010 la 15:46
Creanga, salut! Ma pot interesa, sunt o multime de pensiuni pe aici, ma bucur sa va fiu de folos, mayei, tie, si oricui ar dori să vina in perioada respectiva, cu niste informatii
6. noradamian | 11 martie 2010 la 15:50
amanda, servus! Il incanta ca imagine de pe tricouri si ideea de „prototip” de revolutionar. E tot un soi de prostanac, dar vorbaret si arogant 🙂
7. amanda13 | 11 martie 2010 la 15:53
mda, m-am prins. din pacate nu sunt in stare sa ma mai distrez cand aud de astfel de deraiati. m-am cam saturaaaat!
8. caine la luna | 11 martie 2010 la 15:54
Platita sau spalata pe creier (cum bine ii caracterizeaza un bloger pe cei cu idei fixe)??!
9. noradamian | 11 martie 2010 la 15:56
amanda, ai dreptate, dar cand te gandesti ca ei mizeaza exact pe aceasta lehamite a anoastra si nu de azi, de ieri 😦
10. noradamian | 11 martie 2010 la 15:56
caine, un salut „lunii” care te ghideaza… 😆
11. amanda13 | 11 martie 2010 la 15:56
asta cam asa este. dar e foarte greu de ramas pe baricade 😦
12. noradamian | 11 martie 2010 la 15:58
amanda, daca nu putem fugi in munti… 😦
13. Creanga | 11 martie 2010 la 16:18
Pe Putulescu l-am dezbatut
Cand ziua a inceput
Sa traiasca cat Che Guevara
Sa nu il mai prinda vara…
M-am interesat si eu
Ca pe net nu e prea greu
Mai departe de oras
In codru sau izvoras
6-7 ore cu cefereu’
Mai bine iau cupeu
267 de km pe sosea
Trenul se opreste sa bea
Si sunt 380 de kilometri
Cu nasi si alti cumetri
Nu vin toti cu aeroplanu
Ca nu cerste in plop banu
Intr-o tara de banana
14. noradamian | 11 martie 2010 la 16:33
creanga, OK, poate reusesti sa ajungi, să vezi mai de aproape tara nasilor si a cumetrilor, acum si a lui „che”, cum crede si se bucura putulescu… 🙂
15. Creanga | 11 martie 2010 la 17:06
Astept Nora sa imi spuna
Unde sa parchez caruta
Eu cu mine si mandruta
Che gargara comunista
De la o fata trista
Crinul e deja vestejit
Un CASTROn foarte turtit
16. clemycali | 11 martie 2010 la 20:59
Salut nora, bine ai revenit printre noi. Si adevarat aiscris descpre cum s-au desfasurat „negocierile” nastasiste de aderare la UE. Cat despre idiotul de Ponta nu am nimic de adaugat.
17. noradamian | 11 martie 2010 la 21:05
clemy, servus! 🙂 Pai ponta a adăugat el, inchipuindu-se „che guevara” in discutie cu crin, „fidel castro” 😆
18. clemycali | 11 martie 2010 la 21:12
@nora, un idiot. Daca ar fi stiut exact povestea lui Che, si nu aia fantezista pe care a o prezinta Hollywoodul, ar fi tacut dracului din gura. Dar prost cum e si prins de aburii titlului de presedinte al PSD a comis-o.
19. noradamian | 11 martie 2010 la 21:24
clemy, daca ar fi zis-o prima data mai treaca mearga, ziceai ca l-a furat imaginea aia cu basca de pe tricouri! Dar ponta a facut o fixatie cu criminalul guevara! L-a intrecut si pe Becali, care se vedea razboinic, dar nu asasin… 😀
20. Fini | 11 martie 2010 la 22:03
21. Fini | 11 martie 2010 la 22:05
Nora te rog, dacă poţi, şterge duplicatul
22. Fini | 11 martie 2010 la 22:06
23. Fini | 11 martie 2010 la 22:07
24. Fini | 11 martie 2010 la 22:08
25. Fini | 11 martie 2010 la 22:11
Platforma e ghiduşă, nu-mi „publică” un clip
26. noradamian | 11 martie 2010 la 22:12
fini, servus, m-am conformat si acum trec sa-ll ascult pe di Blasio cu speranta ca o sa ma bine dispuna 🙂
27. noradamian | 11 martie 2010 la 22:13
fini, l-am eliberat 🙂
28. Fini | 11 martie 2010 la 22:16
Mi s-a urât cu iarna asta !
Decât să mă uit pe geam cum ninge, mai bine mă uit la toamna lui Di Blasio. Nostalgie. Parcă nu mai sper că vine odată PRIMĂVARA 😥
29. noradamian | 11 martie 2010 la 22:26
fini, ai dreptate! Cu Di Blasio e un alt anotimp, cald si placut! La Sibiu vantul a atins 100 km azi noapte. A dat jos si ceva tigle de pe case, inclusiv la imobiluli in care locuim.
30. Fini | 11 martie 2010 la 22:40
Ţiglele alea trebuiesc înlocuite repede,pentru că timpul rău mai rămâne pe.aici.
Vezi, „moşii” sunt mult mai răi decât babele care ce-i drept n-au fost nişte frumoase. Babe, deh ! Nişte acrituri, nişte alea…….. 😆
31. orangeskorpion | 11 martie 2010 la 22:49
f.buna postare, dar – pleas – corecteaza guvernul pesedist intre 2000 si 2004 si nu 2005…
32. noradamian | 11 martie 2010 la 22:51
fini, da, fir-ar sa fie 😆 mai ales ca vremea asta furioasa se prelungeste si saptamana viitoare, daca nu minte prognoza 🙄
33. noradamian | 11 martie 2010 la 22:52
skorpion, salut amice, corectez, scuzi 🙂
34. Fini | 11 martie 2010 la 23:21
Azi cârpa kagebistă a fost în formă. A făcut clăbuci ţinând un discurs. Sala l-a aplaudat în repetate rânduri. Se pare că are o mare suferinţă – în dorae în B1. Ce l-ar mai desfinţa, dar………..nu mai poate.
35. Fini | 11 martie 2010 la 23:22
36. noradamian | 11 martie 2010 la 23:29
37. Băşcăliosul | 11 martie 2010 la 23:32
38. noradamian | 11 martie 2010 la 23:36
Bascaliosul , bine te-am regăsit!
39. Fini | 12 martie 2010 la 06:41
40. luminita | 12 martie 2010 la 10:21
41. Băşcăliosul | 12 martie 2010 la 10:29
Lumi-Lumi, sper că nu „protestezi” pe motiv de nemulţumire a modului cum am ţinut cont şi de doleanţa ta, când am răspuns pentru Fini aseară, la finalul postării anterioare (despre Sibiu).
42. luminita | 12 martie 2010 la 11:03
Bascaliosul ,
ma duc sa vad ce ai scris si revin cu raspunsul.
43. luminita | 12 martie 2010 la 11:07
multumesc de asa amintire !
in ultimii ani , luata cu valul ,
uitasem cu totul de Brian Adams .
44. Băşcăliosul | 12 martie 2010 la 12:44
„aranjamentele oculte, vizibile şi din cosmos, de ocupare a posturilor cheie din justiţie de către magistraţi devotaţi reaşezatei nomenklaturi comuniste cu un CSM menit să blocheze independenţa judiciară, un ICCJ în relaţii de “serviciu” cu interlopi notorii, toate astea ştampilate ca “reformare” în justiţia română”
Aici se vede una din cauzele esenţiale ale haosului dezastruos la nivel naţional, cu iz de ireversibilitate cronică, garnisit din belşug cu aparenţa dreptului şi cu tupeul nesimţirii acestei făcături a statului de a constitui puterea de rezistenţă a sistemului judiciar împotriva oricărei tentative de afectare a principiului separaţiei lor, fără niciun fel de echilibru.
În CSM şi ICCJ veghează capetele expirate ale sistemului de întreţinere a recunoştinţei pt PSD, dar eu mă refer şi la expirarea la propriu a mai multor mandate de judecători la ICCJ şi de membri ai CSM (în ciuda aparenţei dreptului lor de a-şi păstra mandatele timp de 6 ani, chiar dacă aşa scrie în constituţie).
Motivul pentru care Lidia Bărbulescu nu a mers la Traian Băsescu cu a doua încercare, (tocmai când era obligat de o decizie a CC să n-o mai refuze) nu este ruşinea de a insista sau alte amăgiri de conştiinţă ci teama că, prin noua cerere de numire la şefia ICCJ, i-ar fi oferit preşedintelui de fapt calea de a declanşa un cutremur în sistemul judiciar din care ea s-ar fi ales cu o retragere de nevoie, cu coada între picioare, acolo de unde a venit: Tribunalul Olt.
Această cale încă mai există, chiar dacă a avut grijă să-şi plaseze pentru funcţia supremă a puterii judecătoreşti o preferinţă asiguratorie, în persoana Lidiei Doina Stanciu.
Dacă nu ar vrea să-i accepte nici ei numirea (repet, chiar dacă a doua oară este obligat) ar putea să pună lucrurile în ordine, cu ajutorul CC, iar motivul principal este acela că noua candidată a fost propusă nu de CSM ci de câţiva impostori din CSM… cu mandatele expirate.
45. Creanga | 12 martie 2010 la 13:50
Cu suflete foarte mari
Cantati, dansati, comentati
La zapada de zor dati
Brrr, cica e Marte
Dara vara e departe
Cu presul ne tot plimbam
CCJMPSD nu schimbam
Doctori, decani, senatori
Care sunt doar infractori
Asta intr-o tara normala
Noi inca suntem in boala
La Theophyl bine ti-ar sade
Esti editorialist mai bade
Asa ca mult te rog
Sa ii comentezi pe blog
46. noradamian | 12 martie 2010 la 14:20
fini, 39, 😆 Nu-l văzusem pe mr. Bean, in postura asta! Dar dincolo de clovnariile interpretate cu inteligenta muzicala deosebita, e si un bun prilej de a asculta ” Patetica” superba sonata lui Beethoven.
47. noradamian | 12 martie 2010 la 14:24
luminita, Eva Kiss e una din talentele uitate prea repede. Bine ca ne-ai adus aminte. Mai ales pentru ca piesa postata de tine e deosebit de frumoasa 🙂
48. noradamian | 12 martie 2010 la 14:25
bascaliosul, intr-adevar, buna analiza ta, acestea-s centrele nevralgice ale justitiei, din pacate, inca nevindecate, de acolo vin toate relele si neputintele statului care se vrea „de drept”
49. noradamian | 12 martie 2010 la 14:26
creanga, suntem, dara, tinuti „in boală”, dar ne mai luptam, mai rezistam…
50. noradamian | 12 martie 2010 la 15:09
51. luminita | 12 martie 2010 la 17:15
sa-mi fie rusine ca nu am deschis dimineata clipul de la 39 !
credeam ca e o sonata de-adevaratelea si nu haiosul de Bean , sorry !
Promit sa nu se mai repete .

References: CSM 
 ICCJ 
 CSM 
 ICCJ 
 CSM 
 ICCJ 
 ICCJ 
 CSM 
 CSM